**Biedrības „Latvijas petanka sporta Federācija”**

**vienotais reģistrācijas numurs 40008143066,**

**valdes sēdes protokols Nr. 7/2021**

Biedrības „Latvijas petanka sporta Federācija” (turpmāk-LPSF), vienotais reģistrācijas numurs 40008143066, turpmāk tekstā – Biedrība LPSF, valdes sēde notiek Ropažu novads, Garkalnes pagasts, Upesciems, Strauta ielā 1B k-3-15, 2021.gada 19. augustā, plkst. 18.00.

Valdes sēdē piedalās:

Valdes locekļi: Juris Silovs (klātienē), Andris Padrevics (klātienē), Kristaps Stepiņš (klātienē), Beāte Blūma (e-pastā) un Ivars Dzenītis (klātienē).

Valdes sēdi vada: valdes loceklis Juris Silovs

Valdes sēdi protokolē: valdes loceklis Kristaps Stepiņš

**Darba kārtība:**

1. Latvijas klubu kausa izcīņas nolikums 2021
2. LČ TIR nolikums 2021
3. Ranga aprēķina nolikums
4. Izmaiņas LČ TIR un LČ vīriešu vienspēļu B līgas norises vietai
5. 2021. gada Latvijas izlašu apstiprināšana
6. Spēlētāju ētikas pārkāpumi Latvijas čempionātos

**Sēdes norise:**

1. **Latvijas klubu kausa izcīņas nolikums 2021**
   1. J.Silovs informē, ka ir nepieciešams pieņemt 2021. gada klubu kausa izcīņas nolikumu, par pamatu ņemot 2020. gada nolikumu, un veikt tajā nepieciešamās izmaiņas. Nolikums vienlaicīgi tiek izmainīts un papildināts, A.Padrevics sagatavo nolikumu ar izmaiņām un trīs dienu laikā nolikums tiks nosūtīts LPSF biedriem.

*Balsojums par sēdes norises p.1.:*

Par: J.Silovs, A.Padrevics, K.Stepiņš, I.Dzenītis

Pret: nav

Atturas: nav

1. **LČ TIR nolikums 2021**
   1. J.Silovs informē, ka ir nepieciešams pieņemt LČ TIR 2021 nolikumu, par pamatu ņemot 2020. gada nolikumu, un veikt tajā nepieciešamās izmaiņas. Nolikums vienlaicīgi tiek izmainīts un papildināts, A.Padrevics sagatavo nolikumu ar izmaiņām un trīs dienu nolikums tiks nosūtīts LPSF biedriem.

*Balsojums par sēdes norises p.2.:*

Par: J.Silovs, A.Padrevics, K.Stepiņš, I.Dzenītis

Pret: nav

Atturas: nav

1. **Ranga aprēķina nolikums** 
   1. I. Dzenītis piedāvā veikt izmaiņas 2018. gada ranga aprēķina nolikumā. I. Dzenītis piedāvā jauniešu rangā iekļaut visas disciplīnas. K.Stepiņš iebilst, pamatojoties uz to, ka rangā augstākas vietas iegūšanas dēļ, jaunieši piedalīsies LČ pieaugušajiem ranga dēļ, nevis pieredzes iegūšanas dēļ, kas šosezon bija novērots pāris disciplīnās. Jaunieši joprojām cīnās arī par pieaugušo rangu un K.Stepiņš neuzskata, ka būtu nepieciešams veidot šiem jauniešiem divus rangus ar visām disciplīnām- gan jauniešu, gan pieaugušo (vienspēles- pieaugušo, jauniešu, trijnieki- jauniešu, pieaugušo, tir- jauniešu, pieaugušo). J.Silovs uzskata, ka rangs motivēs jauniešus sākt piedalīties pieaugušo čempionātos, A.Padrevics uzskata, ka daži jaunieši vēl nav gatavi spēlēt visās disciplīnās.
   2. I. Dzenītis piedāvā veterāna rangā apbalvot spēcīgāko sievieti un spēcīgāko vīrieti neatkarīgi no tā, kurā vietā rangā atrodas abi spēlētāji. Tas tiek pamatots ar to, ka vīriešu disciplīnās ir lielāks dalībnieku skaits, kas nozīmē, ka vīriešiem ir iespēja iegūt vairāk punktus, nekā sievietēm. K.Stepiņš piebilst, atgriežoties pie iepriekšējās tēmas- kādēļ, tad pie jauniešiem pievienojot pieaugušo disciplīnas (gan sieviešu, gan vīriešu), tur nerodas situācija, ka jaunieši var iegūt vairāk punktus nekā jaunietes. J. Silovs informē, ka apbalvot tikai divus labākos veterānus (sievieti un vīrieti) ir taisnīgi, jo viņi cīnās arī pie pieaugušajiem par rangu. A.Padrevics piekrīt, ka nav vajadzības izdalīt pārāk daudz kausus, ņemot vērā, ka veterāni tāpat kā jaunieši spēlē arī pieaugušo čempionātos.

*Balsojums par punktu 3.1.- Veikt izmaiņas par jauniešu rangu un labojumus nosūtīt biedriem trīs dienu laikā*

Par: J.Silovs, I.Dzenītis, B.Blūma

Pret: K.Stepiņš

Atturas: A.Padrevics

*Balsojums par punktu 3.2.- Veikt izmaiņas par veterānu rangu un labojumus nosūtīt biedriem trīs dienu laikā*

Par: J.Silovs, I.Dzenītis, K.Stepiņš, A.Padrevics

Pret: nav

Atturas: nav

1. **Izmaiņas LČ TIR un LČ vīriešu vienspēļu B līgas norises vietai**
   1. K.Stepiņš informē, ka ir saņemts lūgums no kluba Rīgas Petanka, ka pamatotu iemeslu dēļ, nav iespējams noorganizēt LČ vīriešu vienspēlēs B līgai Lucavsalā un piedāvā pārcelt šīs sacensības uz Lapmežciemu, nemainot datumus. Rīgas Petanka arī bija informējusi, ka ar klubu Lapmežciema Vikingi jau ir saskaņota šī vienošanās par laukumu maiņu un ir saņemts apstiprinājums no Lapmežciema kluba.
   2. K.Stepiņš informē, ka ir saņemts atteikums no Rīgas Petankas par LČ TIR organizēšanu, tādu pašu iemeslu dēļ kā LČ vīriešu vienspēlēs B līgai. J.Silovs apstiprina, ka ir saņēmis atbildi par to, ka JRFPC Upesciema Warriors nepiekrīt rīkot šīs sacensības. A.Padrevics uzskata, ka uz Ventspili vai Ērģemi braukt un rīkot sacensības nav vērts. K.Stepiņš piedāvā noteikt, ka Rīgas Petankai sadarbojoties ar valdi ir jāatrod jauns organizators, tāpat K.Stepiņš piedāvā nosūtīt biedriem jautājumu par to, vai kāds no biedriem vēlas uzņemties LČ TIR organizēšanu.

*Balsojums par sēdes norises p.4.1.- Pārcelt LČ vīriešu vienspēlēs no Lucavsalas uz Lapmežciemu.*

Par: J.Silovs, A.Padrevics, K.Stepiņš, I.Dzenītis

Pret: nav

Atturas: nav

*Balsojums par sēdes norises p.4.2.- Valdei sastrādājoties ar biedriem, atrast jaunu klubu, kurš organizēs LČ TIR.*

Par: J.Silovs, A.Padrevics, K.Stepiņš, I.Dzenītis

Pret: nav

Atturas: nav

1. **2021. gada Latvijas izlašu sastāvi**
   1. K.Stepiņš informē, ka 2021. gadā Latvijas izlašu sastāvi pēc Izlašu veidošanas nolikuma ir sekojoši:
      * Latvijas sieviešu izlase trijniekos – L.Miglāne, G.Miglāne, J.Soika, L.Stūre (apstiprināts valdes sēdē 2020. gada 27. jūlijā Nr. 11), pēc Izlašu veidošanas nolikuma, **bez** tiesībām piesaistīt vai nomainīt spēlētāju, bet ar iespējām piesaistīt treneri un delegācijas vadītāju.
      * Latvijas vīriešu izlase trijniekos – A.Padrevics, R.Blumbergs, N.Bogdanovičs (apstiprināts valdes sēdē 2020. gada 27. jūlijā Nr. 11), pēc Izlašu veidošanas nolikuma, **ar** tiesībām piesaistīt vai nomainīt spēlētāju un ar iespējām piesaistīt treneri un delegācijas vadītāju.
      * Latvijas jauniešu izlase trijniekos – A.Paļeļunas, B.Paļeļunas, M.France ar delegācijas vadītāju B.Melnaci un trenera vietas izpildītāju A.Paļeļunasu.

I.Dzenītis informē, ka, lai tiktu izlases apstiprinātas (ja tiek veiktas izmaiņas sastāvos) ir nepieciešamas sekojošas lietas – izlases sagatavošanās plāns, sastāva apstiprināšana, sastāva izmaiņas oficiāli iesniegtas federācijas valdei. K.Stepiņš norāda, ka valdes sēdē 2020. gada 27. jūlijā Nr. 11, sieviešu trijnieku un vīriešu trijnieku izlases jau ir apstiprinātas un valdei nav iespējas šīm izlasēm aizliegt pārstāvēt Latviju EČ un PČ, vienīgais, ja izlasēm tiek izmainīts sastāvs (mainīts spēlētājs, pieaicināts spēlētājs), kas neatbilst nolikumam, bet attiecīgi, izlasēm ir jānosūta sastāva izmaiņas LPSF valdei un jāizskata no jauna.

*Balsojums par sēdes norises p.5.1. – Apstiprināt, ka izlases drīkst mainīt sastāvus, pieaicināt treneri, delegācijas vadītāju tikai, ja LPSF valde ir saņēmusi iesniegumu par izmaiņām. Apstiprināt, ka visas izlases var tikt apstiprinātas tikai tad, ja ir iesniegti izlases sagatavošanas plāns.*

Par: J.Silovs, A.Padrevics, I.Dzenītis

Pret: nav

Atturas: K.Stepiņš

1. **Spēlētāju ētikas pārkāpumi Latvijas čempionātos**
   1. LPSF valde konstatēja, ka pēc “FIPJP – Petanka spēles oficiālie noteikumi” 39. punkta par “Slikta uzvedība”, ņemot vēra notikušās situācijas vīriešu dubultspēlēs starp tiesnesi L.Izotkinu un SK Upesciems spēlētaju G.Miglānu – rupju vārdu izteikšana, agresīva uzvedība un necieņas izrādīšana no spēlētāja puses. Situācijām trijniekos starp tiesnesi I.Apmani un SK Upesciems spēlētāju D.Kuzmu, kā arī dubultspēlēs starp tiesnesi L.Izotkinu un spēlētāju D.Kuzmu – rupju vārdu izteikšana tiesneša virzienā. Pamatojoties uz soda mēru 2. Licences vai oficiālā dokumenta anulēšana, no “FIPJP – Petanka spēles oficiālie noteikumi” 39. punkta, ko var piemērot žūrija vai orgkomiteja, G.Miglānam anulēt licenzi (nr.129) līdz 2021. gada sezonas beigām, D.Kuzmam izteikt brīdinājumu. K.Stepiņš norāda, ka šādas situācijas nav vienīgās un tādu ir daudz bijušas šosezon. I.Dzenītis uzskata, ka neviens cits pārkāpums nav bijis tik nopietns, kā šie augstāk minētie pārkāpumi. A.Padrevics piedāvā bargākus sodus nekā piedāvātie. K.Stepiņš un J.Silovs apstiprina, ka ir informēti par šīm abām situācijām gan būdami blakus, gan dzirdot to no abām turnīru tiesnesēm, bet neuzskata, ka bargāki sodi būtu piemērojami šajā situācijās.

*Balsojums par sēdes norises p.6.1.- Anulēt G.Miglāna licenci (nr.129) 2021. gadam, izteikt brīdinājumu D.Kuzmam.*

Par: I.Dzenītis, J.Silovs, A.Padrevics, K.Stepiņš

Pret: nav

Atturas: nav

Valdes sēde slēgta plkst. 20.30

Valdes sēdes vadītājs, Valdes loceklis J. Silovs

Protokolētājs, Valdes loceklis K. Stepiņš